( *43 ) 
160 Nemmer stonti op vveder. 
Doen sprac de coene Olivier : 
« Wine vruchten niet u dreighen lue 
Corsabels, die couine, 
Dats waerlike dinc, 
163 Was van Barba rien gheboren : 
Hi dedem in den wijch voren; 
Lude sprac hi ten Sarrasinen : 
« Ghi heeren, met cleinder pinen . . 
II. r°. a. Selc moort was nie ghewrocht, 
170 Noch ridder soe diere vercochî. 
Soe langhe si beide vochten, 
Dat Olivier nemmeer en mochte. 
Doen sprac hi openbare : 
« Lieve gheselle, comt hare, 
175 Wi moeten met rouwe sceden. » 
Doen ontvielen de tranen hem beden 
Uten oghen haestelike, 
En si weenden bitterlike. 
Oliviere verseerde sine wonde : 
180 Dbloet ran hem uten monde, 
En viel in onmacht thant. 
Doen sprac de grave Roelant : 
« Hulpe, God, lieve Heere! 
Ic vruchte dat beteu seere ; 
185 Betic van den orse neder, 
I n commer niet op weder. 
Ay! lieve gheselle Olivier, 
Moeten wi nu sceden hier ! 
Dat es mi de droefste dacb 
190 Dieu ic nie met oghen sach! 
Ay! Vrankrike, » sprac Roelant, 
« Hoe seere sidi ghescant ! 
Karel verliest nu, ons heere, 
Datti wel claghen mach zeere! » 
195 Van den rouwe dieu had Roelant 
Viel hi in onmacht thant; 
Maer sciere hi bequam. 
Doen sach hi en vernam 
Olivier ten wighewaert gaen, 
